আজ আজম খান আমাদের মাঝে নেই একথা ভাবতেই পারছিনা । ফুলেল শ্রদ্ধার পর মরদেহ নেওয়া হয়েছে বায়তুল মোকাররমে।  ক্যান্সারের সঙ্গে লড়াই করে রোববার সকালে মারা যান বাংলাদেশে পপ সঙ্গীতের পথিকৃৎ আজম খান। এ মুক্তিযোদ্ধার বয়স হয়েছিলো ৬১ বছর।  ঢাকার সম্মিলিত সামরিক হাসপাতালের হিমঘর থেকে সোমবার সকালে আজম খানের মরদেহ নেওয়া হয় কমলাপুরে তার বাড়িতে। সেখানে স্থানীয়রা শেষ বিদায় জানায় তাদের অতিপরিচিত জনকে।  কমলাপুরে একটি জানাজার পর আজম খানের কফিন আনা হয় কেন্দ্রীয় শহীদ  মিনারে। সেখানে সঙ্গীতানুরাগী, শিল্পী, সংস্কৃতিকর্মী থেকে শুরু করে রাজনৈতিক দলগুলোও ফুল দিয়ে শ্রদ্ধা জানায় প্রয়াত শিল্পীকে। আওয়ামী লীগ, বিএনপিসহ বিভিন্ন দল, ছাত্র সংগঠন, সাংস্কৃতিক সংগঠন একে একে শ্রদ্ধা জানায় তার প্রতি। শ্রদ্ধা জানানোর সারিতে ছিলেন পপ সঙ্গীতের অনেক অনুরাগী, যাদের চোখে ছিলো জল। ফুল দেওয়ার সময় কাঁদছিলেন অনেকে। সকাল পৌনে ১০টা থেকে পৌনে ১২টা পর্যন্ত শ্রদ্ধা জানানোর এ পর্বের ব্যবস্থাপনায় ছিলো সম্মিলিত সাংস্কৃতিক জোট।  আজম খানের বড় মেয়ে ইমা খান, ছেলে হৃদয় খান, ছোট ভাই লিয়াকত আলী খান খোকা ছিলেন  কফিনের পাশে।    সিঙ্গাপুরে মাউন্ট এলিজাবেথ হাসপাতালে পপ গুরুর (আজম খান) পাশে সাহিত্যিক, সাংবাদিক ও সোসাইটি ফর পিস এন্ড সেভ দ্যা পিপল এর চেয়ারম্যান এম.জেড. আই. ডাল্টন জহির। তার সকল খোজ খবর নেয়া ও যতক্ষন সম্বব পাশে থেকেছেন। আজম খান সিঙ্গাপুরে যখন চিকিৎসাদিন ছিলেন তখন চাঁদপুরওয়েব এর সম্পাদক ডাল্টন জহির দীর্ঘ ২৮ দিন ছিলেন সেখানেই ।  ডাল্টন জহির বলেন, আজ আজম খান আমাদের মাঝে নেই একথা ভাবতেই পারছিনা । আমি যখন মাউন্ট এলিজাবেথে তাকে দেখি , আর সেখান থেকে তার সুস্থতার প্রতিদিনের খবর পাঠাতাম । সর্বশেষ  খবর আর ছবি পাঠিয়েছিলাম যে আল্লাহর রহমতে তিনি সুস্থতার দিকে যাচ্ছেন । অতি শীগ্্রই তিনি আবার আমাদের মাঝে ফিরে আসবেন আর মাতিয়ে তুলবেন বাংলার আকাশ বাতাস । আমরা এতই হতবাক যে আর সেই সুর, সেই প্রিয় মুখ, প্রিয়কন্ঠের গান নতুন, কোন গানের জন্ম হবেনা আমাদের গর্ব আমাদের পপ গুরু আমাদের আজম খানের কন্ঠে । একথা মানতে আমার খুবই কষ্ট হচ্ছে । এইতো সেদিন তার হাতে হাত রেখে জানতে চাইলাম কেমন লাগছে আজ ?  আমার দিকে তাকিয়ে থেকে বলল একটু বারো লাগছে । এর এটাই ছিলো আমার সাথে শেষ কথা । তখন অপারেশন শেষে তিনি ছিলেন মাউন্ট এলিজাবেথ  হাসপাতালে ।    ডাল্টন বলেন,  আর আজ তিনি আমাদের মাঝে নেই একথা আমি বলবনা । তিনি আছেন এবং থাকবেন বাংলার আকাশে বাতাসে আর তার সুরের মাঝে আমাদের ১৫ কোটি মানুষের মনের মাঝে ।  তিনি শুধু পপ গুরু নন তিনি একজন মুক্তিযোদ্ধা । এই পপ গুরু এবং মুক্তিযোদ্ধার আত্নার মাগফেরাত কামনা করছি আমারা সকলে।